### 16.    Udbetaling af Feriepengeforpligtigelse i forbindelse med etablering af Vestsjællands Brandvæsen I/S

**Åbent**

Sagsnr.: 326-2015-66764       J.nr.: 14.00.00           Dokumentnr.:
326-2016-387103

**Sagstype**

Beslutning.

**Resume og sagens baggrund**

Ved dannelse af det fælleskommunale selskab Vestsjællands
Brandvæsen I/S har Kalundborg Kommune udbetalt 1.153.563 kr. vedrørende
feriepengeforpligtigelse for overdragede medarbejdere til [adresse]
Brandvæsen I/S. Overdragelsen er lavet i henhold til Virksomhedsoverdragelsesloven,
og værdien af feriepengeforpligtigelsen er opgjort på samme måde, som hvis en
medarbejder fratræder.

**Indstillinger**

Direktøren indstiller, at der gives en tillægsbevilling i
indeværende år på 1.153.563 kr. til dækning af merudgiften til feriepengeforpligtigelsen,
som finasieres af kassen.

**Behandling**

Økonomiudvalget, Kommunalbestyrelsen.

**Sagsfremstilling**

Vestsjællands Brandvæsen I/S er et fælleskommunalt § 60
selskab mellem Sorø, Lejre, Holbæk, [adresse] og [adresse]. Ved
etableringen af Vestsjællands Brandvæsen I/S overdrages der medarbejdere til
Vestsjællands Brandvæsen I/S i henhold til Virksomhedsoverdragelsesloven.

Kommunerne har opgjort deres feriepengeforpligtigelser og
reguleret for eventuelle allerede udbetalte feriepenge. Ved
feriepengeforpligtigelse forstås opsparet feriegodtgørelse, som også ville
skulle være udbetalt, hvis en medarbejder fratræder.

Kalundborg Kommune har som administrationskommune lavet en
samlet opgørelse til Vestsjællands Brandvæsen I/S over deres tilgodehavender
hos ejerkommunerne i forhold til feriepengeforpligtigelsen, som efterfølgende
er opkrævet.

[adresse] andel af feriepengeforpligtigelsen udgør
1.153.563 kr.

**Økonomiske konsekvenser**

Der gives en tillægsbevilling på 1.153.563 kr. til
Økonomiudvalget til dækning af feriepengeforpligtigelse udbetalt til
Vestsjællands Brandvæsen I/S. Beløbet tillægges budgettet for 2016 hos Plan,
Byg og Miljø og finansieres af kassen.

**Økonomiudvalgets møde den 23.
november 2016:**

Anbefales.